b'\n_START_ARTICLE_\nBanca Angliei\n_START_SECTION_\nIstoria B\xc4\x83ncii Angliei\n_START_PARAGRAPH_\nBanca Angliei a fost fondat\xc4\x83 \xc3\xaen 1694 prin Decretul Parlamentului, ca reprezent\xc3\xa2nd banca a guvernului \xc8\x99i administrator al datoriei publice. Banca a fost fondat\xc4\x83 la propunerea sco\xc8\x9bianului William Peterson, regelui William de Orania \xc8\x99i Regina Maria, \xc3\xaen c\xc4\x83utare de resurse financiare pentru su\xc8\x9binerea r\xc4\x83zboaielor cu Fran\xc8\x9ba. Ini\xc8\x9bial Banca Angliei a fost \xc3\xaenfiin\xc8\x9bat\xc4\x83 pentru 10 ani. Dreptul de func\xc8\x9bionare a fost re\xc3\xaenoit de c\xc4\x83tre Parlament \xc3\xaen anul 1709, moment \xc3\xaen care i se asigur\xc4\x83 b\xc4\x83ncii pozi\xc8\x9bia dominant\xc4\x83 \xc3\xaen emisiunea de bancnote, pentru ca \xc3\xaen 1715 banca va ob\xc8\x9bine monopolul emisiunii de bancnote \xc3\xaen Londra. Prima ei tranzac\xc8\x9bie a fost un \xc3\xaemprumut oferit guvernului, \xc3\xaen valoare de 1.200.000 de lire sterline. \xc3\x8en urm\xc4\x83torii 40 de ani, Banca Angliei a devenit bancherul multor departamente guvernamentale, p\xc4\x83str\xc3\xa2ndu-le bani \xc8\x99i oferindu-le \xc3\xaemprumuturi. Dup\xc4\x83 criza din 1847, banca \xc3\xae\xc8\x99i asum\xc4\x83 rolul de \xc3\xaemprumut\xc4\x83tor de ultim\xc4\x83 instan\xc8\x9b\xc4\x83 \xc8\x99i procedeaz\xc4\x83 la ajust\xc4\x83ri ale nivelului ratei de dob\xc3\xa2nd\xc4\x83, pentru stabilizarea pie\xc8\x9bei monetare.\n_START_SECTION_\nIndependen\xc8\x9ba B\xc4\x83ncii Angliei\n_START_PARAGRAPH_\n\xc3\x8en mai 1997 dup\xc4\x83 ce laburi\xc8\x99tii au c\xc3\xa2\xc8\x99tigat alegerile generale, Gordon Brown pe atunci Chancellor of the Exchequer, a oferit b\xc4\x83ncii centrale, responsabilit\xc4\x83\xc8\x9bi depline \xc3\xaen stabilirea politicii monetare.'